

**VŠEOBECNE ZÁVAZNÉ NARIADENIE OBCE HRABOVKA 1/2024**

**ktorým sa schvaľuje Zriaďovacia listina Dobrovoľného hasičského zboru obce Hrabovka a Štatút Dobrovoľného hasičského zboru obce Hrabovka**

Návrh VZN vyvesený a zvesený na úradnej tabuli v obci HRABOVKA

Vyvesený dňa: 25.03.2024

Zvesený dňa: 24.04.2024

VZN schválené dňa: 24.04.2024

Uznesením Obecného zastupiteľstva v Hrabovke číslo: 8/2024

VZN plné znenie vyvesené: 25.04.2024

VZN nadobúda účinnosť dňa: 10.05.2024

**VŠEOBECNE ZÁVAZNÉ NARIADENIE OBCE HRABOVKA 1/2024**

**ktorým sa schvaľuje Zriaďovacia listina Dobrovoľného hasičského zboru obce Hrabovka a Štatút Dobrovoľného hasičského zboru obce Hrabovka**

**§1**

**Dobrovoľný hasičský zbor obce Hrabovka**

Obecné zastupiteľstvo v Hrabovke podľa § 10 ods. 2 zák. č. 369/1990 Zb. o obecnom zriadení v znení neskorších predpisov, § 15 ods. 1 písm. b) zákona č. 314/2001 Z. z. o ochrane pred požiarmi a zákona č. 37/2014 Z. z. o dobrovoľnej požiarnej ochrane Slovenskej republiky a o zmene niektorých zákonov zriaďovacou listinou (príloha č. 1) zriaďuje Dobrovoľný hasičský zbor obce Hrabovka, ktorý v súlade s platnou legislatívou vykonáva na úseku ochrany pred požiarmi, ako aj pri vykonávaní záchranných prác pri živelných pohromách a iných mimoriadnych udalostiach zákonom určené úlohy, ako aj kontrolnú činnosť vo veciach zvereného výkonu štátnej správy.

**§2**

**Štatút Dobrovoľného hasičského zboru obce Hrabovka**

Obecné zastupiteľstvo v Hrabovke v zmysle zákona č. 314/2001 Z. z. o ochrane pred požiarmi v znení neskorších predpisov, v súlade s §6 ods. 1 a § 11 ods.4 písm. a) zákona č. 369/1990 Zb. o obecnom zriadení v znení neskorších predpisov a zákona č. 37/2014 Z. z. o dobrovoľnej požiarnej ochrane Slovenskej republiky a o zmene a doplnení niektorých zákonov schvaľuje Štatút Dobrovoľného hasičského zboru obce Hrabovka (príloha č. 2).

**§3**

**Spoločné a záverečné ustanovenia**

1. Orgány obce, fyzické a právnické osoby obce úzko spolupracujú s orgánmi štátnej správy pri plnení úloh vyplývajúcich z platnej právnej úpravy a tohto VZN na úseku požiarnej ochrany v obci.
2. Podrobnosti na úseku ochrany pred požiarmi ustanovujú osobitné predpisy, ktorými sú najmä zákon NR SR č. 314/2001 Z .z. o ochrane pred požiarmi v znení neskorších predpisov, vyhláška MV SR č. 121/2002 Z. z. o požiarnej prevencii v znení neskorších predpisov, vyhláška MV SR č. 611/2006 Z. z. o hasičských jednotkách a zákona č. 37/2014 Z. z. o dobrovoľnej požiarnej ochrane Slovenskej republiky a o zmene niektorých zákonov.
3. V prípade nerešpektovania ustanovení tohto VZN povinnými subjektmi, bude obec postupovať v súlade s platnou právnou úpravou, v zmysle zákona č. 372/1990 Zb. o priestupkoch v znení neskorších predpisov, zákona č. 369/1990 Zb. o obecnom zriadení v znení neskorších predpisov, prípadne príslušných ustanovení trestného zákona.
4. Toto VZN nadobúda účinnosť 15. deň od vyvesenia na úradnej tabuli obce.

Marta K u n o v á

starostka obce

**Príloha č. l**

**ZRIAĎOVACIA LISTINA**

**DOBROVOĽNÉHO HASIČSKÉHO ZBORU OBCE HRABOVKA**

Obecné zastupiteľstvo v Hrabovke podľa § 10 ods. 2 zákona č. 369/1990 Zb. o obecnom zriadení v znení neskorších predpisov, § 15 ods. 1 písm. b) zákona č. 314/2001 Z .z. o ochrane pred požiarmi a zákona čl. 37/2014 Z. z. o dobrovoľnej požiarnej ochrane Slovenskej republiky a o zmene niektorých zákonov zriaďuje Dobrovoľný hasičský zbor obce (ďalej len „DHZO“)

**A/ IDENTIFIKAČNÉ ÚDAJE**

1. **Zriaďovateľ:** Obec Hrabovka

Hrabovka 26, 913 32 Dolná Súča

IČO: 00311600

v zastúpení štatutárnym zástupcom – starostkou obce

1. **Vnútorná organizácia dobrovoľného hasičského zboru obce**

* Veliteľ DHZO: 1
* Počet členov: 33
* Počet zamestnancov DHZO: 0
* Počet hasičských družstiev: 2

**Odborné služby**

* Strojná služba áno
* Spojovacia služba nie
* Protiplynová služba nie
* Hasičská záchranná služba nie
* Povodňová služba áno (v rozsahu zaradenia DHZO do kategórie)

1. **Materiálno technické zabezpečenie**

* **Hasičská technika:** áno
* **Základná zásahová** Avia 31
* **Špeciálna zásahová** nie
* **Hasičské prívesy a agregáty: PS 12-1 ks**

Protipovodňový vozík s výbavou

* **Spojovacia technika** nie
* **Protiplynová technika** nie

**B/ ZÁKLADNÝ ÚČEL**

DHZO je výkonným orgánom obecného zastupiteľstva, ktorý plní úlohy vyplývajúce zo zákona č. 369/1990 Zb. o obecnom zriadení v znení neskorších predpisov, zákona č. 314/2001 Z. z. o ochrane pred požiarmi, zákona č. 37/2014 Z. z. o dobrovoľnej požiarnej ochrane Slovenskej republiky a o zmene niektorých zákonov a všeobecne záväzných nariadení obce.

**C/ PREDMET ČINNOSTI**

DHZO vykonáva zásahy a záchranné práce pri požiaroch, živelných pohromách, haváriách a iných mimoriadnych udalostiach s cieľom zabezpečenia záchrany osôb, zvierat a majetku podľa svojich technických možností a odbornej kvalifikácie.

**D/ VYMEDZENIE MAJETKU**

Podľa ustanovení § 8 zákona SNR č. 369/1990 Zb. o obecnom zriadení v znení neskorších predpisov je hasičská technika a vecné prostriedky ochrany pred požiarmi majetkom obce.

**E/ FINANCOVANIE DHZO**

Obec podľa § 7 zákona SNR č. 369/1990 Zb. o obecnom zriadení v znení neskorších predpisov financuje náklady na ochranu pred požiarmi z vlastných príjmov a príjmov od štátu formou dotácií.

**F/ ZRIADENIE DHZO**

Zriadenie DHZO bolo podľa § 11 zákona SNR č. 369/1990 Zb. o obecnom zriadení v znení neskorších predpisov schválené obecným zastupiteľstvom dňa 24.04.2024 uznesením č. 8/2024.

Marta K u n o v á

starostka obce

**Príloha č. 2**

**ŠTATÚT DOBROVOĽNÉHO HASIČSKÉHO ZBORU OBCE HRABOVKA**

**a) ZLOŽENIE DOBROVOĽNÉHO HASIČSKÉHO ZBORU OBCE**

Dobrovoľný hasičský zbor obce (ďalej len „DHZO“ je zložený z osôb, ktoré vykonávajú činnosť v tomto zbore dobrovoľne popri svojom zamestnaní. DHZO pozostáva z predsedu, veliteľa a ostatných členov. Všetci členovia DHZO musia mať od 18 rokov a musia byť zdravotne spôsobilí a spôsobilí na právne úkony. Členovia DHZO sú menovaní do jednotlivých funkcií menovacím dekrétom podpísaným štatutárnym zástupcom obce Hrabovka a veliteľom DHZO.

Veliteľa DHZO menuje a odvoláva starosta obce.

Veliteľ DHZO sa musí pred menovaním do funkcie podrobiť overeniu odbornej spôsobilosti, ktoré vykonáva Okresné riaditeľstvo Hasičského a záchranného zboru.

**Veliteľ DHZO:**

* zodpovedá za školenie, výcvik, odbornú prípravu členov DHZO a akcieschopnosť hasičskej jednotky
* vypracováva v spolupráci s výborom DHZO návrh rozpočtu na činnosť DHZO
* vedie dokumentáciu hasičskej jednotky v spolupráci s predsedom DHZO
* spracováva požiadavky na údržbu, obnovu a vyradenie hasičskej techniky a vecných prostriedkov, požiadavky na materiálno-technické prostriedky a zariadenia
* rozhoduje o zaradení hasičskej techniky do pohotovosti, zálohy a mimo prevádzky
* velí hasičskej jednotke pri zásahu (veliteľ zásahu) v rozsahu stanovenom zákonom
* zastupuje hasičský zbor navonok, vo vzťahu k obci, úradom a tretím osobám

**Strojník-technik špecialista strojnej služby:**

* zodpovedá za akcieschopnosť a pohotovosť požiarnej techniky a vecných prostriedkov požiarnej ochrany

**Preventivár požiarnej ochrany**

Obec zabezpečuje prostredníctvom preventivára požiarnej ochrany obce plnenie týchto povinností:

* organizovanie a vyhodnocovanie preventívnych protipožiarnych kontrol v obci, predkladá návrhy na vydanie príslušných opatrení starostovi obce
* školenie kontrolných skupín
* vypracovanie dokumentácie požiarnej ochrany obce
* vykonávanie preventívno-výchovnej činnosti v obci

**Hasič, starší hasič**

Členovia DHZO sú povinní zúčastňovať sa v určenom rozsahu na odbornej príprave. Každý člen DHZO je povinný zúčastniť sa základnej prípravy členov DHZO v rozsahu 40 hodí ukončenej skúškou. Každý člen je povinný zúčastňovať sa zdokonaľovacej prípravy. Termín vykonávania a obsah zdokonaľovacej prípravy stanoví veliteľ DHZO so súhlasom zriaďovateľa. Odborná príprava členov DHZO zahŕňa teoretickú prípravu a praktický výcvik. Fyzickou prípravou DHZO je hasičský šport podľa súťažného poriadku DPO SR.

**b) NAKLADANIE S MAJETKOM**

Členovia DHZO sú povinní zaobchádzať so zvereným majetkom tak, aby nedochádzalo k jeho poškodzovaniu, prípadne k strate. V prípade, že dôjde k schodku na zverených hodnotách, predseda je povinný túto skutočnosť oznámiť obecnému úradu.

**c) FINANCOVANIE DHZO**

Činnosť DHZO je financovaná z rozpočtu obce a finančnej podpory (§ 4b Vyhl. MV SR č. 611/2006). Výška poskytnutých finančných prostriedkov je určená uznesením obecného zastupiteľstva.

**d) ČINNOSŤ DHZO**

DHZO v súčinnosti s Hasičským a záchranným zborom najmä:

* vykonáva záchranu osôb ohrozených požiarom a zdolávanie požiarov
* vykonáva záchranu zvierat a majetku ohrozených požiarom
* vykonáva záchranné práce pri živelných pohromách a iných mimoriadnych udalostiach
* poskytuje pomoc podľa svojich technických možností a odbornej kvalifikácie pri bezprostrednom ohrození života osôb pri nehodách a iných mimoriadnych udalostiach
* prostredníctvom poverených členov sa podieľa na vykonávaní preventívnych protipožiarnych kontrol na území obce
* zabezpečuje akcieschopnosť hasičskej techniky a jej vecných prostriedkov
* zriaďuje odborné služby a to strojnú a spojovaciu
* vykonáva v určenom rozsahu odbornú prípravu svojich členov
* ohlasuje bez zbytočného odkladu okresnému riaditeľstvu HaZZ zásahy pri zdolávaní požiarov a pri vykonávaní záchranných prác počas živelných pohrôm a iných mimoriadnych udalostiach
* vypracúva a vedie dokumentáciu DHZO
* pri organizovaní kultúrnych a spoločenských akcií v obci spolupracujú s obecným úradom a to vykonávaním protipožiarnych asistenčných hliadok. Pri požiadavke vykonávať protipožiarnu asistenčnú hliadku sa zúčastnené strany dohodli na oznámení požiadavky v dvojtýždňovom predstihu

**e) POVINNOSTI OBCE VO VZŤAHU K DHZO**

* vytvoriť personálne, organizačné a priestorové podmienky na plnenie úloh hasičskej jednotky
* zabezpečiť materiálno-technické vybavenie hasičskej jednotky na zdolávanie požiarov a vykonávanie záchranných prác
* zabezpečiť v potrebnom rozsahu vybavenie členov hasičskej jednotky osobnými ochrannými pracovnými prostriedkami
* zriadiť ohlasovňu požiarov
* zabezpečiť akcieschopnosť hasičskej techniky a vecných prostriedkov
* zabezpečiť príjem a prenos správ a informácií na vykonávanie zásahovej činnosti
* zabezpečiť odbornú prípravu členov hasičskej jednotky
* poskytovať na vyžiadanie okresnému riaditeľstvu HaZZ údaje o materiálno-technickom vybavení a zásahovej činnosti hasičskej jednotky

**f) ZDROJE POŽIARNEJ VODY**

Zdrojom požiarnej vody v zastavanej časti obce je obecný vodovod.

**g) OHLASOVANIE POŽIAROV**

Ohlasovanie požiarov je povinnosť všetkých občanov telefonicky alebo osobne na niektorú z týchto inštitúcií:

**Názov adresa telefónne číslo**

HaZZ SR KR HaZZ Trenčín 150 nepretržite

Starosta obce Hrabovka 0911038185 nepretržite

Obecný úrad Hrabovka 032/7432324 v pracovnej dobe

**h) ÚČINNOSŤ**

Tento štatút DHZO bol schválený obecným zastupiteľstvom v Hrabovke dňa 24.04.2024

uznesením číslo 8/2024 a nadobúda účinnosť dňom platnosti VZN č. 1/2024.

Marta K u n o v á

starostka obce